Gestul șocant al unui bărbat, din gelozie. A instalat dispozitive de înregistrare în casa și mașina fostei concubine, pentru a o urmări
Un bărbat de 55 de ani din Galați a fost reținut de polițiști după ce a instalat dispozitive de înregistrare în mașina și locuința fostei concubine, pe fondul geloziei. Acesta este cercetat pentru violarea repetată a vieții private, dar și pentru furt calificat, după ce a pătruns în casa femeii pentru a sustrage cardurile de memorie a camerelor de supraveghere, transmite Agerpres.